Karlien en Joe haak stilletjies af | Maroela Media
Die foto wat Karlien van Jaarsveld op sosiale media gedeel het. Foto: Via Instagram
Sy het Sondagmiddag 'n foto op sosiale media gedeel waarin dit duidelik is dat die trouklokkies gelui het.
"Vandag kan ek met oorgawe en soveel dankbaarheid vir jou sê – moet nooit opgee op die liefde nie. Xxx," lui die inskrywings op sosiale media.
Ronel Brink, Karlien se ma, bestuurder en woordvoerder, het Sondag aan Maroela Media bevestig Karlien en Joe is getroud.
"Ek kan ongelukkig nie meer besonderhede bekend maak nie. Ons kan niks meer sê nie. Wat sy op sosiale media geplaas het, is wat sy met haar aanhangers wil deel. Hulle wil die res so privaat as moontlik hou," het Brink gesê.
Karlien en Joe het in September verlede jaar die nuus van hul verlowing op haar Instagram-profiel bekendgemaak.
"Ek wil graag die nuus met julle deel voor die media dit doen. Ek en Joe [Breytenbach] is verloof," het sy toe geskryf.
"Almal vra, wie is Joe? So, Joe is net 'n gewone ou, met 'n gewone werk wat lief is vir gholf op 'n random afdag en 'n bier om te ontspan. Hy like sigare rook (hy rook so bietjie te veel van dit), sy gunsteling- Afrikaanse kunstenaar is Koos Kombuis en hy maak gereeld kos vir ons in die huis.
Klik hier vir alle vorige berigte oor Karlien van Jaarsveld op Maroela Media
Mag julle twee, en die kinders, baie gelukkig wees!
Eks nou dom! Het sy dan Joey boy geken voor sy Derick ontmoet het? Indien wel, verstaan ek nou alles.
Is sosiale media deesdae die regte of die vinnigste plek vir sulke aankondigings? Vra net, is nie self daarop nie!
Eerste rugbyspeler nog nie eers mooi uit die prentjie en die volgende een gehak. Sensasie beheptheid is 'n nare ding. Volgende week weer eksklusief op Huisgenoot en Rapport se voorblaaie.
Karlien baie geluk. Hoop julle sal baie gelukkig wees. Kan nie glo daar is soveel ou bitterbekke daar buite nie. Jy het jou egskeiding soos n dame hanteer en nie media toe gehardloop en jou eks swartgesmeer om simpatie te soek nie.